stanford-oval/wikipedia huggingface dataset:
Coors Brewing Company
Tuotteet

Coors Original on Coors Brewing Companyn valmistama vaalea lager-tyyppinen olut. Sitä on valmistettu vuodesta 1874, ja se on panimon olutmerkeistä vanhin.
Aiheesta muualla

Kuvia tai muita tiedostoja aiheesta Coors Brewing Company Wikimedia Commonsissa
Cilenton ja Vallo di Dianon kansallispuisto

| --- | --- |
Sijainti:  Salerno, Campania, Italia
Pinta-ala:  1 781,72 km²
| --- | --- |
Tyyppi:  Kansallispuisto, geopuisto, biosfäärialue 
Perustettu:  1991
muokkaa - muokkaa wikitekstiä - muokkaa Wikidataa
Cilenton ja Vallo di Dianon kansallispuisto on kansallispuisto ja Unescon maailmanperintökohde Campaniassa, Italiassa. Se on erityisen tunnettu monista arkeologisesti merkittävistä kohteistaan, kuten Paestumin ja Elean muinaisista kaupungeista.
Maantiede

Kansallispuistolle sen tunnusomaisen piirteen luovat, rannikko, vuoristo ja laaksot. Sitä reunustavat pohjoisessa ja idässä Vallo di Dianon laakso sekä etelässä ja lännessä Tyrrhenanmeri. Alueen jakaa kahtia useat jokilaaksot, joista merkittävimmän muodostaa Calore Lucano.
Itäisessä ja pohjoisessa osassa ovat korkeimmat vuoret ja ne ovat muodostuneet kalkkikivestä ja dolomiitista. Korkein huippu on 1 898 metriin kohoava Cervati. Läntisessä osassa vuoret ovat hieman matalampia ja ne ovat koostumukseltaan heterogeenisiä. Kalkkikiven lisäksi vuorissa on myös kvartsia, hiekkakiveä, konglomeraatteja ja savea.
Rannikkoalue ulottuu Tyrrhenanmeren rannalla Salernonlahdelta Policastronlahdelle. Rannikko on rikkonaista ja siellä on paljon kallioita, pieniä niemekkeitä, laaksoja ja rantoja. Karstimuodostelmia, joihin kuuluu yli 400 luolaa, löytyy kalkkikivivuoristojen alueelta.
Luonto

Puiston kasvisto vaihtelee paljon. Alueella on noin 3000 kasvilajia. Rannikolla on macchiakasvillisuutta ja mäntymetsiä, joissa valtalajina on alepponmänty. Kukkula-alueella rautatammivaltaisia lehtimetsiä. Korkeammalla on vanhoja pyökkimetsiä, joissa kasvaa myös hieman saksanpihtaa ja koivuja.
Cilenton ja Vallo di Dianon linnusto on etenkin kiinnostava. Alueella pesii mm. maakotkia, kivikkopyitä, alppivariksia. Nisäkäslajeista alueella tavataan muun muassa villisika, näätä, mäyrä ja kettu.. Huomionarvoisia ovat myös pienet susi-, saukko- ja lepakkopopulaatiot.
Aiheesta muualla

Kuvia tai muita tiedostoja aiheesta Cilenton ja Vallo di Dianon kansallispuisto Wikimedia Commonsissa
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Alburnivuoret ja Vallo di Dianon laakso
Carrie Preston

| Carrie Preston |
| --- | --- |
 Carrie Preston vuonna 2009.
Henkilötiedot
Syntynyt: 21. kesäkuuta 1967 (ikä 57) Macon, Georgia, Yhdysvallat
Ammatti:  näyttelijä, ohjaaja, tuottaja
Puoliso:  Michael Emerson (1998– )
Näyttelijä
Aktiivisena:  1979–
Merkittävät roolit:  Arlene Fowler   (True Blood)   Elsbeth Tascioni   (Good Wife)
Palkinnot
 Primetime Emmy, paras vieraileva naisnäyttelijä draamasarjassa  Good Wife (2013) 
Aiheesta muualla
carriepreston.com
IMDb 
Elonet
AllMovie
Carrie Preston (s. 21. kesäkuuta 1967 Macon, Georgia, Yhdysvallat) on yhdysvaltalainen näyttelijä, ohjaaja ja tuottaja. Hän esittää Arlene Fowleria televisiosarjassa True Blood ja Elsbeth Tascionia sarjassa Good Wife. Hänellä on ollut rooleja Broadway-näytelmissä ja useissa elokuvissa kuten Vicky Cristina Barcelona ja Transamerica. Preston on naimisissa näyttelijä Michael Emersonin kanssa.
Ura

Carrie Preston alkoi näytellä harrastelijateatterissa 8-vuotiaana. Hän opiskeli myöhemmin Evansvillen yliopistossa ja Juilliardissa. Valmistumisensa jälkeen Preston loi uraa teatterissa. Hänellä on ollut rooleja mm. näytelmissä Cycling Past the Matterhorn ja Antonius ja Kleopatra. Preston on näytellyt Broadwaylla näytelmissä Myrsky, The Rivals ja Festen. Hän esiintyi aviomiehensä Michael Emersonin kanssa A.R. Gurneyn näytelmässä Love Letters vuonna 2010.
Preston sai ensimmäisen elokuvaroolinsa elokuvasta Just a Friend vuonna 1985. Sittemmin hän on näytellyt mm. elokuvissa Kuka sanoo tahdon, Transamerica, Lovely by Surprise ja Vicky Cristina Barcelona.
Preston esittää tarjoilija Arlenea HBO:n televisiosarjassa True Blood. Hän on vieraillut muun muassa sarjoissa Sinkkuelämää,  Lost, Sukuvika ja Täydelliset naiset. Preston on näytellyt asianajaja Elsbeth Tascionia useissa sarjan Good Wife jaksoissa. Hän voitti roolistaan parhaan vierailevan naisnäyttelijän Primetime Emmy -palkinnon vuonna 2013.
Preston on ohjannut ja tuottanut pitkän elokuvan 29th and Gay ja lyhytelokuvan Feet of Clay. Hän toimi tuottajana elokuvassa Ready? OK!.
Yksityiselämä

Carrie Preston on ollut naimisissa televisiosarjasta Lost tunnetun näyttelijä Michael Emersonin kanssa vuodesta 1998. Pari tapasi 1990-luvulla Alabaman Shakespeare-festivaaleilla. Molemmat esiintyivät festivaaleilla näytelmässä Hamlet.
Parilla on asunnot Havaijilla, New Yorkissa ja Los Angelesissa. Preston jakaa aikansa eri paikkojen välillä hänen ja Emersonin kuvausaikataulujen mukaan. Hän harrastaa kirjoittamista, lenkkeilyä, joogaa ja musiikin kuuntelua. Hänellä on laaja vinyylilevyjen kokoelma.
Filmografia > Elokuvat

| Vuosi | Elokuvan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 1985 | Just a Friend | Just a Friend | Mint Jennifer |  |
| 1996 | Cutty Whitman | Cutty Whitman | sheriffi | tv-elokuva |
| 1997 | Norville and Trudy | Norville and Trudy | Sam |  |
| 1997 | Kuka sanoo tahdon | My Best Friend's Wedding | Mandy |  |
| 1997 | The Journey | The Journey | Laura Singh |  |
| 1997 | Rikas, rakas, köyhä... | For Richer or Poorer | Rebecca Yoder |  |
| 1998 | Five Houses | Five Houses |  | tv-elokuva |
| 1998 | Salasana: Mercury | Mercury Rising | Emily Lang |  |
| 1999 | Grace ja Glorie | Grace & Glorie | Charlene Stiles | tv-elokuva |
| 1999 | Silmänräpäys onneen | Guinevere | Patty |  |
| 1999 | Cradle Will Rock | Cradle Will Rock | VTA administrator |  |
| 2000 | Nainen paikallaan | Woman Wanted | Monica |  |
| 2000 | Bagger Vance – viheriön legenda | Bagger Vance | Idalyn Greaves |  |
| 2004 | Straight-Jacket | Straight-Jacket | Sally |  |
| 2004 | Stepfordin naiset | The Stepford Wives | Barbara |  |
| 2005 | Transamerica | Transamerica  | Sydney |  |
| 2007 | Lovely By Surprise | Lovely By Surprise | Maryan |  |
| 2007 | Towelhead | Towelhead | Evelyn Vuoso | tunnettu myös nimellä Nothing is Private |
| 2008 | Ready? OK! | Ready? OK! | Andy Dowd | myös tuottaja |
| 2008 | Vicky Cristina Barcelona | Vicky Cristina Barcelona | Sally |  |
| 2009 | Doubt – Epäilys | Doubt | Christine Hurley |  |
| 2009 | Kaksinaamaista peliä | Duplicity | Barbara Bofferd |  |
| 2009 | That Evening Sun | That Evening Sun | Ludie Choat |  |
| 2010 | A Bag of Hammers | A Bag of Hammers | Lynette |  |
| 2010 | What's Wrong with Virginia | What's Wrong with Virginia | Betty |  |
| 2011 | Sironia | Sironia | Grace |  |
| 2011 | The Carrier | The Carrier | sisko (ääni) | lyhytelokuva |
| 2012 | Vino Veritas | Vino Veritas | Claire |  |
| 2012 | Who's Afraid of Virginia Wolf | Who's Afraid of Virginia Wolf | Chloe |  |
| 2013 | Beneath the Harvest Sky | Beneath the Harvest Sky | Kim |  |
Filmografia > Televisiosarjat

| Vuosi | Elokuvan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 1999 | Union Square | Union Square | Jester | 1 jakso |
| 1999 | Spin City | Spin City | Gayle | 1 jakso |
| 1999 | Sinkkuelämää | Sex and the City | Madeline Dunn | 1 jakso |
| 2001 | Emeril | Emeril | B.D. Benson | 10 jaksoa |
| 2004 | Wonderfalls | Wonderfalls | Katrina | 1 jakso |
| 2004 | Kova laki: Rikollinen mieli | Law and Order:Criminal Intent | Doreen Whitlock | 1 jakso |
| 2004 | Hope & Faith | Hope & Faith | Sally Jones | 1 jakso |
| 2005 | Num3rot | Numb3rs | Vicky Sites | 1 jakso |
| 2005 | The Inside | The Inside | Kelly Comack | 1 jakso |
| 2006 | Sukuvika | Arrested Development | Jan Eagleman | 1 jakso |
| 2007 | Lost | Lost | Emily Linus | 1 jakso |
| 2007 | Täydelliset naiset | Desperate Housewives | Lucy | 1 jakso |
| 2008– | True Blood | True Blood | Arlene Fowler | vakituinen rooli |
| 2009 | Rakkauden anatomia | Private Practice | Miss Pierce | 1 jakso |
| 2010– | Good Wife | The Good Wife | Elsbeth Tascioni | 9 jaksoa |
| 2011 | Kova laki: Erikoisyksikkö | Law & Order: Special Victims Unit | Bella Zane | 1 jakso |
| 2012 | Kallista kipua | Royal Pains | Jackie Van Ark | 1 jakso |
| 2012–2013 | Kohde | Person of Interest | Grace Hendricks | 5 jaksoa |
Aiheesta muualla

Kuvia tai muita tiedostoja aiheesta Carrie Preston Wikimedia Commonsissa
Carrie Preston Internet Movie Databasessa. (englanniksi)
Carrie Preston Internet Broadway Databasessa
Carrie Preston Internet Off-Broadway Databasessa (Arkistoitu – Internet Archive)
Carrie Preston Twitterissä
Carrie Preston Allmoviessa (englanniksi)
Carrie Preston Elonetissä.
HBO - True Blood Cast - Carrie Preston
Carmelo Anthony

| Carmelo Anthony |
| --- | --- |
 Carmelo Anthony
Henkilötiedot
Koko nimi:  Carmelo Kyam Anthony
Syntynyt: 29. toukokuuta 1984 (ikä 40) New York, New York, Yhdysvallat
Kansalaisuus:   Yhdysvallat
Koripalloilija
Lempinimi:  Melo 
Pelipaikka:  Pieni laitahyökkääjä
Pituus:  203 cm
Paino:  103 kg
Sarja:  NBA
NBA-varaus:  3. varaus 2003 (Denver Nuggets)
Pelaajaura
Seurajoukkueet
2003–2011 2011–2017 2017–2018 2018–2019 2019–2021 2021-2022:   Denver Nuggets  New York Knicks  Oklahoma City Thunder  Houston Rockets  Portland Trail Blazers    Los Angeles Lakers
Maajoukkueet
:   Yhdysvallat
Aiheesta muualla
FIBA
Carmelo Kyam Anthony (s. 29. toukokuuta 1984 New York, New York) on uransa lopettanut yhdysvaltalainen koripalloilija, pelipaikaltaan pieni laitahyökkääjä (engl. small forward).. Anthony on ensimmäinen ja ainoa kolmeen olympiavoittoon yltänyt mieskoripalloilija.
Ura > Ennen ammattilaisuraa

Ennen ammattilaisuraansa Anthony pelasi yliopistokoripalloa Syracusen yliopiston joukkueessa. Vuonna 2003 hän oli johdattamassa Orangemen-ryhmää NCAA:n I-divisioonan mestaruuteen. Syracuse voitti mestaruusturnauksen loppuottelussa Kansasin yliopiston joukkueen pistein 81–78, ja Anthony teki ottelussa kaksikymmentä pistettä ja otti kymmenen levypalloa. NCAA-turnauksen päätteeksi hänet nimettiin turnauksen parhaaksi pelaajaksi (Most Outstanding Player). Valinnan tekee vuosittain uutistoimisto Associated Press. Anthony oli ensimmäisellä ja ainoalla yliopistokaudellaan muun muassa joukkueensa paras pistemies ja eniten levypalloja ottanut pelaaja.
Ura > Maajoukkueura

| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Peking 2008 |  |  |
|  Kultaa | Lontoo 2012 |  |  |
|  Kultaa | Rio de Janeiro 2016 |  |  |
|  Pronssia | Ateena 2004 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Japani 2006 |  |  |
| Amerikan-mestaruuskilpailut  | Amerikan-mestaruuskilpailut  | Amerikan-mestaruuskilpailut  |  |
|  Kultaa | Yhdysvallat 2007 |  |  |
Anthony on edustanut Yhdysvaltain koripallomaajoukkuetta aikuisten arvokilpailuissa vuodesta 2004 lähtien. Hän pelasi tuona vuonna Ateenan olympialaisissa, joissa joukkue voitti pronssia. Hän oli osa pronssille jäänyttä joukkuetta myös maailmanmestaruuskilpailuissa 2006, jotka pelattiin Japanissa. Hän on ollut voittamassa kultaa Amerikan-mestaruuskilpailuissa 2007, Pekingin olympialaisissa 2008, Lontoon olympialaisissa 2012 sekä Rio de Janeiron olympialaisissa 2016.
Anthonyn valinta Yhdysvaltain olympiajoukkueeseen vuonna 2016 teki hänestä ensimmäisen neljästi Yhdysvaltain olympiajoukkueeseen valitun mieskoripalloilijan. Yhdysvallat voitti turnauksessa kultaa, ja Anthonysta tuli näin ensimmäinen ja vuoteen 2016 mennessä ainoa kolme olympiakultaa voittanut mieskoripalloilija. Hän lopetti maajoukkueuransa Rion kisojen jälkeen.
Yksityiselämä

Anthonyn isä, jonka mukaan hänet on nimetty, oli puertoricolainen ja hänen äitinsä Mary on afroamerikkalainen. Hänen isänsä Carmelo Iriate kuoli Anthonyn ollessa kaksivuotias ja hänen äitinsä kasvatti hänet yksinhuoltajana. Anthony syntyi ja eli ensimmäiset elinvuotensa Brooklynissä New Yorkissa ja nuoruutensa hän asui Baltimoressa Marylandissa, jonne hänen perheensä muutti Carmelon ollessa kahdeksanvuotias.
Anthony avioitui heinäkuussa 2010 televisiojuontaja Alani ”La La” Vazquezin kanssa. Heillä on yksi yhteinen lapsi, maaliskuussa 2007 syntynyt poika Kiyan.
Aiheesta muualla

Kuvia tai muita tiedostoja aiheesta Carmelo Anthony Wikimedia Commonsissa
Yhdysvaltain joukkue – Kesäolympialaiset 2004
4 Iverson |
5 Marbury |
6 Wade |
7 Boozer |
8 Anthony |
9 James |
10 Okafor |
11 Marion |
12 Stoudemire |
13 Duncan |
14 Odom |
15 Jefferson |
Valmentaja Brown
Yhdysvaltain joukkue – Koripallon MM-kilpailut 2006
4 Johnson |
5 Hinrich |
6 James |
7 Jamison |
8 Battier |
9 Wade |
10 Paul |
11 Bosh |
12 Howard |
13 Miller |
14 Brand |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2008
4 Boozer |
5 Kidd |
6 James |
7 Williams |
8 Redd |
9 Wade |
10 Bryant |
11 Howard |
12 Bosh |
13 Paul |
14 Prince |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Yhdysvaltain joukkue – Kesäolympialaiset 2016
4 Butler |
5 Durant |
6 Jordan |
7 Lowry |
8 Barnes |
9 DeRozan |
10 Irving |
11 Thompson |
12 Cousins |
13 George |
14 Green |
15 Anthony |
Valmentaja Krzyzewski
Derevan viidennes

Derevan viidennes. Novgorodin viidennekset.
Derevan viidennes (ven. Дере́вская пяти́на, Derevskaja pjatina) oli yksi viidestä alueesta, joihin Novgorodinmaa jaettiin 1400-luvun lopulta lähtien aina 1700-luvun alkuun saakka. Se rajoittui lännessä Lovatjokeen ja Ilmajärveen sekä pohjoisessa ja koillisessa Mstajokeen.
Viidennes mainitaan ensimmäisen kerran vuoden 1495 verokirjassa, mutta nimitys Dereva tunnetaan jo huomattavasti aikaisemmin. Historioitsija Konstantin Nevolin olettaa sen perustuvan alueen metsäiseen luontoon. Vuonna 1495 Derevan viidenneksessä oli 67 pogostaa ja kolme kaupunkia: Holm, Deman ja Kursk (nykyinen Selejevon kunnan Kursko). 1500-luvun loppupuolella viidennes jakautui pohjoiseen ja eteläiseen puoliskoon.
Dante López

Dante Rafael López Farina
Dante Rafael López Farina (s. 16. elokuuta 1983 Asunción) on paraguaylainen jalkapalloilija. Kärkihyökkääjänä pelaava López on edustanut muun muassa espanjalaista Córdobaa, italialaisia Genoaa ja Crotonea sekä pisimpään kotimaansa Pumas UNAM:ia.
López aloitti uransa kotimaassaan Club Sol de Américassa ja Cerro Porteñoa. Hän herätti ulkomaisten seurojen kiinnostuksen vuoden 2003 nuorten MM-kisojen jälkeen. Vielä samana vuonna hän siirtyi israelilaiseen Maccabi Haifaan. Israelissa López ei kuitenkaan onnistunut vaan siirtyi Espanjan Córdoban kautta takaisin kotimaahansa ensin Club Nacionaliin ja sitten Olimpia Asuncióniin. Vuonna 2006 hän solmi sopimuksen Genoan kanssa.
López pelasi ensimmäisen maaottelunsa 2. huhtikuuta 2003 Hondurasia vastaan. Vuoden 2006 MM-kisoissa hän pelasi yhdessä ottelussa 28 minuuttia. López on pelannut 28 maaottelua, joissa hän on tehnyt kaksi maalia. Viimeisimmän maaottelunsa hän pelasi vuonna 2013.
Seurat

1998-2002 Sol de América (Paraguay)
2002 Cerro Porteño (Paraguay)
2003 Maccabi Haifa FC (Israel)
2004 Córdoba CF (Espanja)
2005 Nacional (Paraguay)
2005 Olimpia Asunción (Paraguay)
2006 Genoa CFC (Italia)
Conrad Christopher Stökell

Conrad Christopher Stökell (24. syyskuuta 1752 – 15. kesäkuuta 1801 Kemi) oli ruotsalainen tilanhoitaja Saaren kuninkaankartanossa, Mynämäen, Mietoisissa. Sitä ennen hän oli tilanhoitajana Nyynäisten kartanossa Maskussa. Stökell nimitettiin Kemijärvelle nimismieheksi vuonna 1787.
Stökell kuoli 48-vuotiaana työmatkallaan Kemissä Vilmilän matkustajakodissa.
Saaren kartanon tilanhoitaja

Paroni Anders Leijonhielm (1727–1792) oli päämies everstinä Saaren kartanossa Mynämäellä silloin, kun Stökell oli siellä töissä tilanhoitajana. Anders Leijonhielm oli myös kuningattaren kamaripalvelija ja hänellä oli talo lähellä kuninkaanlinnaa Tukholman keskustassa. Saaren kartanossa Stökell oli töissä vuosina 1783–1785. Stökellin ensimmäinen vaimo Ulrica Fleischer oli paroni Anders Leijonhielmin lasten kotiopettajatar ja taloudenpitäjä.
Stökell hankki tilanhoitajana kasvatettavia kasveja kokeilumielessä. Paikka on merenrannan lähistöllä, peltojen ja suurien jalopuiden keskellä. Erilaisten lääkekasvienkin menestystä kokeiltiin. Tuon ajan tärkeä lääkekasvi oli esimerkiksi raparperi. Turun läheisyys helpotti kasvien saantia ja lisäksi kartanolla oli hyvät suhteet Turun yliopistoon, missä myös kokeiltiin kasvattaa erilaisia kasveja. Uusia kasveja tuotiin myös ulkomailta. Ennen Stökellin aikaa Saaren kartanossa oltiin kokeiltu jopa riisin viljelyä, tosin huonoin tuloksin. Kartanossa kasvoi hedelmäpuita ja kirsikkapuita. Mulperipuuta oli kokeiltu, jotta olisi saatu omatuotantoon silkkiä. Tupakkaa oli helppo kasvattaa, sillä se menestyi jopa pohjoisempana Oulussa. Tupakkaa haluttiinkin oman maan tuotantoon. Kartanossa oltiin pitkälti omavaraisia. Viiniä ja sitruunoita täytyi tilata ulkomailta.
Kemijärven ensimmäinen nimismies

Myöhemmin Stökell toimi Kemijärvellä nimismiehenä ja ruotusotilaslaitoksen kenttävääpelinä. Nimismiehen tehtävään kuului olla siltavahtina, kyytirättärinä, metsänvartijana ja kunnankirjurina. Kyytirättäri järjesti kyytejä Kemijärven pitäjässä. Tuolloin hänen vaimonsa oli turkulainen porvarin tytär Anna Sophia Tammelin (1766–1840).
Stökell jatkoi kokeiluja maatalouden parissa myös Kemijärvellä, jonne hän rakensi hirsitalon vuonna 1791. Talossa oli modernit kaakeliuunit. Ruotsala-niminen tila oli kauniilla paikalla järven rannalla vaaran kupeessa. Rinteet ja viljelysmaa viettivät etelään päin. Nimismiehet ja pappilat jakoivat siemenperunoita ja antoivat kansalaisille tietoutta muutenkin kasvien viljelystä. Ruotsalan tila oli paikkakunnan mallitalo, joka antoi esimerkkiä sen ajan rakentamisesta, maataloudesta ja puutarhanhoidosta. Ruotsalassa oli renkiä ja piikoja, mutta myös itse Stökell osallistui maatöihin, vaikkei hänen säätyläisenä olisi tarvinnut. Myöhemmin Ruotsala toimi käräjätalona. Johan Fredrik Carpelan vieraili Ruotsalassa virka-asioilla 1790-luvulla ja kiitteli vuonna 1795 isäntä Stökelliä mallitilan maanviljelyksestä.
Stökell rakensi pieniä teitä ja sillan Kemijärvelle. Kemijärveä oli tarkoitus kasvattaa pohjoisena kylänä ja uudisasukkaita tulikin lisää. Pääkulkuväylänä oli tuolloin Kemijoki. Talvella kulkuvälineenä oli reki.
Costa Rican maantiede

Costa Rican maantiede kertoo Costa Rican maantieteestä. Costa Rica sijaitsee Pohjois- ja Etelä-Amerikan välissä olevalla Keski-Amerikan kannaksella Panaman ja Nicaraguan välissä. Guanacasten vuorijono alkaa maan luoteisosasta. Etelämpänä ovat Cordillera Centralin ja Cordillera de Talamancan vuorijonot. Näiden vuorijonojen välissä on alavampia alueita, kuten Meseta Central ja Valle Central, joiden maaperä on tuliperäistä ja hyvin viljelyyn soveltuvaa. Karibianmeren rannikolla on alankoja, joilla on soita. Tyynenmeren rannikolla vuoristo reunustaa rannikkoa. Costa Rican korkein vuori on Chirripó. Jotkin vuorista ovat sammuneita tulivuoria ja jotkin toimiviakin tulivuoria.
Costa Ricassa on kaksi niemimaata: Nicoya ja Osa. Nicoyan niemimaan keskellä on 1 018 metriä korkeita vuoria. Osan niemimaa on vain hieman merenpinnan yläpuolella. Costa Ricassa vallitsee trooppinen ilmasto, mutta päivän ja yön välillä on suuria lämpötilaeroja. Ilmasto on yleensä runsassateinen. Karibianmeren rannikolla sademäärä on 3 000–3 500 mm vuotuisesti. Toisinaan Costa Ricassa esiintyy trooppisia myrskyjä. Merenrannikoiden läheisillä alueilla on ikivihreää metsää. Karibianmeren rannikolla on pensastoa, mangrovesoita ja palmusoita. Vuoristoissa puuraja on 3 100–3 300 metrin korkeudessa, jonka yläpuolella on ruohostomaita ja pensaikkoja. Noin neljännes maan pinta-alasta on metsää, missä yleisimpiä eläimiä ovat apinat.
Costa Rican naisten jalkapallomaajoukkue

Costa Rican naisten jalkapallomaajoukkue on Costa Rican naisten edustusjoukkue jalkapallossa. Se toimii Costa Rican jalkapalloliiton alaisuudessa. Costa Rica on pelannut kertaalleen maailmanmestaruuskilpailuissa. Tämä tapahtui Kanadassa 2015, jolloin se jäi alkulohkoonsa pelattuaan kaksi tasapeliä ja hävittyään yhden ottelun. Gold Cupissa se on esiintynyt kuudesti ollen parhaimmillaan toinen vuonna 2014. Maaliskuussa 2019 Costa Rican sijoitus maailmanrankingissa oli 36. Sen historian paras sijoitus on 29. Ensimmäisen virallisen maaottelun Costa Rica pelasi 16. huhtikuuta 1991. Kanadaa vastaan.
Chris Hughton

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Christopher William Gerard Hughton
Syntymäaika: 11. joulukuuta 1958 (ikä 65)
Syntymäpaikka: Forest Gate, Lontoo, Englanti
Pelipaikka: keskuspuolustaja
Pituus: 170 cm
Seura
Seura: avoin
Seurat
| Vuodet | Seura | O | (M) |
| 1977–1990 |  Tottenham Hotspur | 297 | (12) |
| 1990–1992 |  West Ham United | 32 | (0) |
| 1992–1993 |  Brentford | 32 | (0) |
| Yhteensä | Yhteensä | 273 | (12) |
Maajoukkue
| 1979–1991 |  Irlannin tasavalta | 53 | (1) |
Valmennusura
1993–1999:  Tottenham Hotspur U21
1999–2001:  Tottenham Hotspur II
2001–2007:  Tottenham Hotspur (apuv.)
2008:  Newcastle United (apuv.)
2008:  Newcastle United
2008–2009:  Newcastle United (apuv.)
2009:  Newcastle United
2009–2010:  Newcastle United
2011–2012:  Birmingham City
2012–2014:  Norwich City
2014–2019:  Brighton
2020–2021:  Nottingham Forest
2023–2024:  Ghana
 Seurajoukkueuran tilastot kattavat vain kansalliset sarjat, päivitetty 30. huhtikuuta 2015.  Maajoukkueuran tilastot päivitetty 30. huhtikuuta 2015.
Chris Hughton (s. 11. joulukuuta 1958) on irlantilainen jalkapallovalmentaja ja entinen puolustaja.